Maine

Maine je američka savezna država na sjeveroistoku SAD-a u području New England (Nova Engleska). Graniči sa saveznim državama New Hampshire na jugozapadu, kanadskim provincijama Quebecom na sjeverozapadu i New Brunswick na sjeveroistoku te Atlantskim okeanom na jugoistoku. Maine je najsjeverniji dio Nove Engleske te najistočnija savezna država Sjedinjenih Američkih Država. Poznat je po svom pejsažu: stjenovitim obalama, niskim valovitim brežuljcima i veoma gustim šumama u unutrašnjosti, kao i po karakterističnoj priobalnoj kuhinji, koju karakterišu jela od rakova i školjki. Prvobitni stanovnici teritorije koju danas obuhvata Maine bili su indijanci koji su pričali Algonquian jezik. Prvi evropski naseljenici su bili Francuzi koji su se naselili u Maine oko 1604. godine. Prvi engleski naseljenici došli su 1607. godine, izgradnjom kolonije Popham. Kasnije su osnovana brojna naselja duž obale Maina, međutim mnoga su tokom vremena napuštena zbog surove klime i sukoba sa lokalnim stanovništvom. Tokom dvadesetih godina 19. vijeka za teritoriju Mainea su se borile britanske i američke snage, prvo tokom Američkog rata za nezavisnost, a kasnije tokom rata 1812. godine. Maine je bio eksklava Massachusettsa sve do 1820, kada je zbog rasta stanovništva i političkih odluka u vezi ropstva postao 23. savezna država, 15. marta 1820. godine, u skladu sa Dogovorom iz Missourija. Maine je jedina savezna država koja, po engleskom izgovoru, ima naziv od jednog sloga, te jedina savezna država koja ima samo jednu američku saveznu državu, New Hampshire, za susjeda. Historija Nedovršeni članak Maine koji govori o geografiji treba dopuniti. Dopunite ga prema pravilima Wikipedije.